ΠΕΡΙΕΧΟΜΕΝΑ
ΠΡΟΕΔΡΙΚΑ ΔΙΑΤΑΓΜΑΤΑ
35. Τροποποίηση διατάξεων του π.δ. 7/2017 «Αναδιάταξη - αναδιοργάνωση, σύσταση και λειτουρ-
γία περιφερειακών υπηρεσιών Ελληνικής Αστυνομίας» (Α’ 14).
ΑΠΟΦΑΣΕΙΣ
Απόφαση 2762 (2024) του Συμβουλίου Ασφαλείας Ο.Η.Ε. σχετικά με την κατάσταση στη Σομαλία.
ΠΡΟΕΔΡΙΚΑ ΔΙΑΤΑΓΜΑΤΑ
ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 35
(1)
Τροποποίηση διατάξεων του π.δ. 7/2017 «Αναδιάταξη - αναδιοργάνωση, σύσταση και λειτουρ-
γία περιφερειακών υπηρεσιών Ελληνικής Αστυνομίας» (Α’ 14).
Ο ΠΡΟΕΔΡΟΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
Έχοντας υπόψη:
1. Τις διατάξεις:
α) Των περ. α, β και στ της παρ. 1 του άρθρου 11 του
ν. 1481/1984 «Οργανισμός Υπουργείου Δημόσιας Τάξης»
(Α’ 152), όπως αυτό αντικαταστάθηκε με την παρ. 1 του
άρθρου 1 του ν. 1590/1986 (Α’ 49),
β) της παρ. 1 του άρθρου 28 του ν. 2800/2000 «Αναδιάρθρωση Υπηρεσιών Υπουργείου Δημόσιας Τάξης,
σύσταση Αρχηγείου Ελληνικής Αστυνομίας και άλλες
διατάξεις» (Α’ 41),
γ) της παρ. 7 του άρθρου 15, της παρ. 5 του άρθρου 30
και της παρ. 1 του άρθρου 39 του ν. 4249/2014 «Αναδιοργάνωση της Ελληνικής Αστυνομίας, του Πυροσβε-
στικού Σώματος και της Γενικής Γραμματείας Πολιτικής
Προστασίας, αναβάθμιση Υπηρεσιών του Υπουργείου
Δημόσιας Τάξης και Προστασίας του Πολίτη και ρύθμιση
λοιπών θεμάτων αρμοδιότητας Υπουργείου Δημόσιας
Τάξης και Προστασίας του Πολίτη και άλλες διατάξεις»
(Α’ 73), όπως ισχύουν,
δ) της περ. γ του άρθρου 3 του π.δ. 63/2024 «Σύσταση
Διεύθυνσης Δίωξης και Εξιχνίασης Εγκλημάτων Αττικής
και Διεύθυνσης Δίωξης και Εξιχνίασης Εγκλημάτων Θεσσαλονίκης - Τροποποίηση διατάξεων των π.δ. 178/2014
“Οργάνωση Υπηρεσιών Ελληνικής Αστυνομίας” (Α’ 281)
και 7/2017 “Αναδιάταξη - αναδιοργάνωση, σύσταση και
λειτουργία περιφερειακών υπηρεσιών Ελληνικής Αστυνομίας (Α’ 14)”» (Α’ 180),
ε) του άρθρου 90 του Κώδικα νομοθεσίας για την
Κυβέρνηση και τα κυβερνητικά όργανα (π.δ. 63/2005,
Α’ 98), το οποίο διατηρήθηκε σε ισχύ με την περ. 22 του
άρθρου 119 του ν. 4622/2019 (Α’ 133), και το γεγονός
ότι από τις διατάξεις του παρόντος δεν προκαλείται
δαπάνη σε βάρος του προϋπολογισμού του Υπουργείου Προστασίας του Πολίτη, όπως προκύπτει από την
8000/1/2024/102-α’/11.12.2024 εισήγηση του Προϊσταμένου της Γενικής Διεύθυνσης Οικονομικών Υπηρεσιών
και Επιτελικού Σχεδιασμού του Υπουργείου Προστασίας
του Πολίτη.
2. Το γεγονός ότι οι διατάξεις του παρόντος δεν αφορούν σε διοικητική διαδικασία για την οποία υπάρχει
υποχρέωση καταχώρισης στο Εθνικό Μητρώο Διοικητικών Διαδικασιών - «Μίτος».
3. Την 27/2025 γνωμοδότηση του Συμβουλίου της
Επικρατείας.
Με πρόταση του Υπουργού Προστασίας του Πολίτη
αποφασίζουμε:
Άρθρο 1
Τροποποίηση διατάξεων του π.δ. 7/2017
«Αναδιάταξη - αναδιοργάνωση, σύσταση και
λειτουργία περιφερειακών υπηρεσιών Ελληνικής
Αστυνομίας» (Α’ 14)
1. Η περ. η της παρ. 1 του άρθρου 77 του π.δ. 7/2017
καταργείται και οι περ. στ και ζ αντικαθίστανται, ως εξής:
«στ. Αστυνομικό Τμήμα Αλεξάνδρειας και
ζ. Τμήμα Δίωξης και Εξιχνίασης Εγκλημάτων Αλεξάνδρειας.».
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
23 Απριλίου 2025
ΤΕΥΧΟΣ  ΠΡΩΤΟ
Αρ. Φύλλου 61
23.04.2025 17:13:01
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος A’ 61/23.04.2025
2. Η παρ. 3 του άρθρου 77 του π.δ. 7/2017 αντικαθίσταται, ως εξής:
«3. Έδρα των Υπηρεσιών της παραγράφου 1 ορίζεται,
αντίστοιχα, ο ομώνυμος δήμος.».
3. Η περ. ζ της παρ. 1 του άρθρου 78 του π.δ. 7/2017
καταργείται και οι περ. ε και στ αντικαθίστανται, ως εξής:
«ε. Αστυνομικό Τμήμα Πύδνας - Κολινδρού και
στ. Τμήμα Τροχαίας Αυτοκινητοδρόμων Π.Α.Θ.Ε. Πιερίας».
4. Η παρ. 2 του άρθρου 78 του π.δ. 7/2017 αντικαθίσταται, ως εξής:
«2. Έδρα των Υπηρεσιών της προηγούμενης παραγράφου ορίζεται, αντίστοιχα, ο ομώνυμος δήμος, πλην της
περίπτωσης στ’ της οποίας ως έδρα ορίζεται ο Σταθμός
Διοδίων Λεπτοκαρυάς.».
5. Η περ. ια της παρ. 1 του άρθρου 79 του π.δ. 7/2017
καταργείται και οι περ. θ και ι αντικαθίστανται, ως εξής:
«θ. Τμήμα Τροχαίας Μουδανιών και
ι. Αστυνομικό Τμήμα Καλλικράτειας.».
6. Η παρ. 3 του άρθρου 79 του π.δ. 7/2017 αντικαθίσταται, ως εξής:
«3. Έδρα των Υπηρεσιών της παραγράφου 1 ορίζεται,
αντίστοιχα, ο ομώνυμος δήμος, πλην των περιπτώσεων
ζ’, η’, θ’ και ι’ των οποίων ως έδρες ορίζονται η δημοτική
ενότητα Αρναίας του Δήμου Αριστοτέλη και οι δημοτικές
ενότητες Μουδανιών, Τρίγλιας και Καλλικράτειας του
Δήμου Νέας Προποντίδας, αντίστοιχα.».
7. Η περ. ι της παρ. 1 του άρθρου 80 του π.δ. 7/2017
καταργείται και οι περ. η και θ αντικαθίστανται, ως εξής:
«η. Αστυνομικό Τμήμα Βοΐου και
θ. Τμήμα Διαχείρισης Μετανάστευσης Βοΐου.».
Άρθρο 2
Έναρξη ισχύος
Η ισχύς του παρόντος διατάγματος αρχίζει από τη δημοσίευσή του στην Εφημερίδα της Κυβερνήσεως.
Στον Υπουργό Προστασίας του Πολίτη αναθέτουμε τη
δημοσίευση και εκτέλεση του παρόντος διατάγματος.
Αθήνα, 11 Απριλίου 2025
Ο Πρόεδρος της Δημοκρατίας
ΚΩΝΣΤΑΝΤΙΝΟΣ ΑΝ. ΤΑΣΟΥΛΑΣ
Ο Υπουργός Προστασίας του Πολίτη
ΜΙΧΑΗΛ ΧΡΥΣΟΧΟΪΔΗΣ
Ι
ΑΠΟΦΑΣΕΙΣ
Αριθμ. Φ: 3460/ΑΣ 19060
(2)
Απόφαση 2762 (2024) του Συμβουλίου Ασφαλείας Ο.Η.Ε. σχετικά με την κατάσταση στη Σομαλία.
Ο ΥΠΟΥΡΓΟΣ ΕΞΩΤΕΡΙΚΩΝ
Έχοντας υπόψη:
Το άρθρο 1 του α.ν. 92 της 3/10.8.1967 «Περί εφαρμογής αποφάσεων του Συμβουλίου Ασφαλείας των
Ηνωμένων Εθνών και περί εγκρίσεως και εφαρμογής
συστάσεων του Συμβουλίου Ασφαλείας και της Γενικής
Συνελεύσεως» (Α’ 139).
Το γεγονός ότι οι διατάξεις της παρούσας δεν αφορούν
σε διοικητική διαδικασία για την οποία υπάρχει υποχρέωση καταχώρισης στο ΕΜΔΔ - ΜΙΤΟΣ.
Προβαίνουμε στη δημοσίευση της απόφασης 2762
(2024) του Συμβουλίου Ασφαλείας των Ηνωμένων
Εθνών η οποία είναι, δυνάμει του άρθρου 25 του
Χάρτη των Ηνωμένων Εθνών που κυρώθηκε με τον
α.ν. 585/1945, υποχρεωτική για τα κράτη μέλη του Οργανισμού και παραγγέλλουμε την αυστηρή τήρηση και
συμμόρφωση προς τις διατάξεις της απόφασης αυτής.
Κατωτέρω παρατίθεται το κείμενο της απόφασης στην
αγγλική γλώσσα και σε ελληνική μετάφραση.
Resolution 2762 (2024)
Adopted by the Security Council at its 9811th meeting,
on 13 December 2024
The Security Council,
Recalling all its previous resolutions and statements
of its President on the situation in Somalia,
Determining that Al-Shabaab’s attempts to undermine
peace and security in Somalia and the region, including
through acts of terrorism, constitute a threat to international peace and security,
Acting under Chapter VII of the Charter of the United
Nations,
1. Decides to renew the provisions set out in paragraphs 15 and 17 of resolution 2182 (2014), and expand-
ed by paragraph 5 of resolution 2607 (2021) to cover IED
components, as most recently renewed by paragraph 23
of resolution 2713 (2023), until 28 February 2025;
2. Decides to extend until 31 March 2025 the mandate of the Panel of Experts pursuant to resolution 2713
(2023), as set forth in paragraph 11 of resolution 2444
(2018), paragraphs 5, 11 and 17 of resolution 2713 (2023),
and expresses its intention to review the mandate and
take appropriate actions regarding its further extension
no later than 28 February 2025;
3. Decides to remain actively seized of the matter.
Απόφαση 2762 (2024)
Υιοθετήθηκε από το Συμβούλιο Ασφαλείας κατά την
9811η συνεδρίασή του, την 13η Δεκεμβρίου 2024
Το Συμβούλιο Ασφαλείας:
Υπενθυμίζοντας όλες τις προηγούμενες αποφάσεις
του και τις δηλώσεις του Προέδρου του σχετικά με την
κατάσταση στη Σομαλία.
Κρίνοντας ότι οι απόπειρες της Αλ Σαμπάαμπ να υπονομεύσει την ειρήνη και την ασφάλεια στη Σομαλία και
στην περιοχή, μεταξύ άλλων μέσω πράξεων τρομοκρατίας, αποτελούν απειλή για τη διεθνή ειρήνη και ασφάλεια.
Ενεργώντας σύμφωνα με το Κεφάλαιο VII του Χάρτη
των Ηνωμένων Εθνών:
1. Αποφασίζει να ανανεώσει την ισχύ των διατάξεων
των παραγράφων 15 και 17 της απόφασης 2182 (2014),
το πεδίο εφαρμογής των οποίων επεκτάθηκε με βάση
την παράγραφο 5 της απόφασης 2607 (2021) ώστε να
συμπεριλάβει τα εξαρτήματα αυτοσχέδιων εκρηκτικών
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος A’ 61/23.04.2025
μηχανισμών, όπως ανανεώθηκε πλέον πρόσφατα με την
παράγραφο 23 της απόφασης 2713 (2023), μέχρι την 28η
Φεβρουαρίου 2025.
2. Αποφασίζει να παρατείνει, έως την 31η Μαρτίου
2025, την εντολή της Ομάδας Εμπειρογνωμόνων σύμφωνα με την απόφαση 2713 (2023), εντολή η οποία
περιλαμβάνει τα καθήκοντα που αναφέρονται στην
παράγραφο 11 της απόφασης 2444 (2018) και στις παραγράφους 5, 11 και 17 της απόφασης 2713 (2023) και
εκφράζει την πρόθεσή του να επανεξετάσει την εντολή
της Ομάδας και να λάβει τα κατάλληλα μέτρα σχετικά
με τυχόν παράταση της ισχύος της εντολής αυτής, το
αργότερο έως την 28η Φεβρουαρίου 2025.
3. Αποφασίζει να συνεχίσει να ασχολείται ενεργά με
το ζήτημα.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 1 Απριλίου 2025
Ο Υπουργός
ΓΕΩΡΓΙΟΣ ΓΕΡΑΠΕΤΡΙΤΗΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος A’ 61/23.04.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250100061.pdf | Tokens: 10193]